stanford-oval/wikipedia huggingface dataset:
אירוע ספורט רב-ענפי
משתתפים

מאז ייסוד המשחקים האולימפיים, רוב האירועים מרובי הענפים אורגנו לקהלים ספציפיים ולמדינות או קהילות משתתפות. שיוכים אלה כוללים:
אירועים אזוריים, כגון משחקי אסיה, המשחקים הפאן-אמריקאיים והמשחקים האירופיים
אירועים תת-אזוריים, כגון משחקי מערב אסיה ומשחקי איי האוקיינוס ההודי ומשחקי הים התיכון
אירועים פוליטיים, כגון הספרטקיאדה, שנערכה בברית המועצות ובמדינות הגוש המזרחי
אירועים תרבותיים-היסטוריים, כגון משחקי חבר העמים הבריטי למדינות חבר העמים הבריטי והמשחקים הפרנקופוניים למדינות הארגון הבין-לאומי לפרנקופוניה
אירועים אתנו-תרבותי או אתנו-דתיים, כגון המכביה ליהודים
אירועים דתיים, כגון משחקי הסולידריות האסלאמית והמכביה
אירועים תעסוקתיים, כגון משחקי העולם הצבאיים לאנשי צבא, משחקי המשטרה והאש העולמיים לשוטרים ולוחמי אש והאוניברסיאדה לסטודנטים
מוגבלויות פיזיות, כגון המשחקים הפאראלימפיים ואולימפיאדת החירשים
מוגבלויות שכליות, כגון משחקי העולם של ספיישל אולימפיקס
גיל, כגון המשחקים האולימפיים לנוער ואולימפיאדת הוותיקים
מגדר ונטייה מינית, כגון המשחקים האסלאמיים לנשים והמשחקים הגאים
רשימת אירועי ספורט רב-ענפיים > אירועים בין-לאומיים > אירועים לענפי ספורט לא-אולימפיים

משחקי העולם, נערכו לראשונה ב-1981 וכוללים תחרויות בענפי ספורט לא-אולימפיים
אולימפיאדת משחקי החשיבה, נערכה לראשונה ב-1997 וכוללת תחרויות משחקי חשיבה
משחקי העולם לספורט חשיבה, נערכו לראשונה ב-2008 וכוללים תחרויות במשחקי מיומנות כגון שחמט וגו
משחקי X, נערכו לראשונה ב-1994 וכוללים תחרויות ספורט אתגרי
משחקי האוויר העולמיים של FAI, נערכו לראשונה ב-1997 וכולל תחרויות בענפי ספורט אוויריים כגון אווירובטיקה וצניחה חופשית
רשימת אירועי ספורט רב-ענפיים > אירועים בין-לאומיים > אירועים לפי עיסוק

אוניברסיאדה, נערכה לראשונה ב-1959 עבור סטודנטים מאוניברסיטאות ברחבי העולם
משחקי העולם הצבאיים, נערכו לראשונה ב-1995 עבור אנשי צבא
משחקי המשטרה והכיבוי העולמיים, נערכו לראשונה ב-1985 עבור שוטרים ולוחמי אש ברחבי העולם
רשימת אירועי ספורט רב-ענפיים > אירועים בין-לאומיים > אירועים לפי ארגון ושפה

משחקי חבר העמים הבריטי, נערכו לראשונה ב-1930 עבור מדינות חבר העמים הבריטי.
המשחקים הפרנקופוניים, נערכו לראשונה ב-1989 עבור מדינות וקהילות הארגון הבין-לאומי לפרנקופוניה, דוברות צרפתית
המשחקים הלוסופוניים, נערכו לראשונה ב-2006 עבור חברות קהילת המדינות הדוברות פורטוגזית
המשחקים הפאן-ערביים, נערכו לראשונה ב-1953 עבור ארצות ערב, דוברות ערבית
משחקי הסולידריות האסלאמית, נערכו לראשונה ב-2005 עבור חברות הארגון לשיתוף פעולה אסלאמי
המשחקים האסלאמיים לנשים, נערכו לראשונה ב-1993
רשימת אירועי ספורט רב-ענפיים > אירועים בין-לאומיים > אירועים לפי השתייכות פוליטית והיסטורית

המשחקים הבוליבריים, נערכו לראשונה ב-1938 עבור מדינות ששוחררו על ידי סימון בוליבר
משחקי מדינות אירופה הקטנות, נערכו לראשונה ב-1985 עבור מדינות קטנות באירופה
משחקי האיים, נערכו לראשונה ב-1985 עבור מדינות וקהילות איים
משחקי הרצון הטוב, נערכו לראשונה ב-1986 כחלופה למשחקים האולימפיים לאחר החרם על אולימפיאדת מוסקבה (1980) על ידי הגוש המערבי והחרם על אולימפיאדת לוס אנג'לס (1984) על ידי הגוש המזרחי
ספרטקיאדה, שם כללי לאירועי ספורט קומוניסטים בברית המועצות ובגוש המזרחי
משחקי הכוחות החדשים המתעוררים, אירוע שנערך ב-1963 עבור "המדינות המתעוררות", מדינות סוציאליסטיות שזה עתה קיבלו עצמאות
רשימת אירועי ספורט רב-ענפיים > אירועים בין-לאומיים > לפי מוצא או אתניות

משחקי המכביה, נערכו לראשונה ב-1932 עבור ספורטאים יהודים מרחבי העולם
המשחקים הפאן-ארמניים, נערכו לראשונה ב-1999 עבור ארמנים מרחבי העולם
משחקי העולם הקרואטי, נערכו לראשונה ב-2006 עבור קרואטים מכל העולם
רשימת אירועי ספורט רב-ענפיים > אירועים בין-לאומיים > אירועים נוספים

המשחקים הגאים ו-World OutGames, נערכו לראשונה ב-1982 ו-2006 (בהתאמה) עבור הקהילה הגאה העולמית
משחקי המאסטרים העולמיים, נערכו לראשונה ב-1985 עבור ספורטאים בוגרים (הגיל המינימלי להשתתפות בתחרות נע בין 25 ל-35, בהתאם לענף). זהו האירוע הרב-ענפי עם הכי משתתפים עם כ-20,000 ספורטאים באירוע, פי שניים ממשחקי הקיץ האולימפיים
רשימת אירועי ספורט רב-ענפיים > אירועים אזוריים

משחקי אפריקה, נערכו לראשונה ב-1965 עבור מדינות אפריקה
משחקי אפרו-אסיה, נערכו ב-2003 למדינות אסיה ואפריקה
משחקי המשטרה ושירותי החירום של אוסטרלאסיה, נערכו לראשונה ב-1983
משחקי הים הבלטי, נערכו ב-1993, 1997 ו-2001 למדינות הגובלות בים הבלטי
המשחקים הפאן-אמריקאיים, נערכו לראשונה ב-1951 עבור מדינות אמריקה
משחקי אמריקה המרכזית והקריביים, נערכו לראשונה ב-1926 עבור מדינות אמריקה המרכזית, הקריביים ומדינות הגובלות בים הקריבי
משחקים אמריקה המרכזית, נערכו לראשונה ב-1973 עבור מדינות אמריקה המרכזית
המשחקים הקריביים, נערכו לראשונה ב-2022 עבור מדינות ואיי הים הקריבי
משחקי אמריקה הדרומית, נערכו ב-1978 עבור מדינות אמריקה הדרומית
משחקי אסיה, נערכו לראשונה ב-1951 עבור מדינות אסיה
משחקי דרום-מזרח אסיה, נערכו לראשונה ב-1959 עבור מדינות דרום-מזרח אסיה
משחקי מזרח אסיה, עבור מדינות מזרח אסיה
משחקי מערב אסיה, עבור מדינות מערב אסיה
משחקי מרכז אסיה, עבור מדינות מרכז אסיה
משחקי דרום אסיה, עבור מדינות דרום אסיה
המשחקים האירופיים, נערכו לראשונה ב-2015 עבור מדינות אירופה
הפסטיבל האולימפי האירופי לנוער, נערך לראשונה ב-1991 (קיץ) ו-1993 (חורף) לספורטאי נוער מאירופה
משחקי הים התיכון, נערכו לראשונה ב-1951 עבור מדינות הגובלות בים התיכון
המשחקים הפסיפיים, נערכו לראשונה ב-1963 עבור מדינות דרום האוקיינוס השקט
משחקי החורף הארקטיים, נערכו לראשונה ב-1970 עבור מדינות הגובלות בחוג הארקטי
משחקי איי האוקיינוס ההודי, נערכו לראשונה ב-1979, עבור איי האוקיינוס ההודי
רשימת אירועי ספורט רב-ענפיים > אירועים לאומיים

המשחקים הלאומיים של סין, נערכו לראשונה ב-1910 תחת שושלת צ'ינג וכיום תחת הרפובליקה העממית של סין
פסטיבל הספורט הלאומי הקוריאני, נערך לראשונה ב-1920 עבור מחוזות קוריאה כולה, ומאוחר יותר עבור מחוזות קוריאה הדרומית
פסטיבל הספורט הלאומי של יפן
המשחקים הלאומיים של הודו, נערכו לראשונה ב-1924
Palarong Pambansa בפיליפינים
Pekan Olahraga National באינדונזיה
המשחקים הלאומיים של תאילנד, נערכו לראשונה ב-1967
משחקי קנדה
משחקי SUKMA במלזיה
משחקי המדינות של אמריקה בארצות הברית
המשחקים האולימפיים לנוער של איגוד האתלטים החובבים, נערכו לראשונה ב-1967 בארצות הברית
הערות שוליים

מדיה וקבצים בנושא  בוויקישיתוף
↑  התיעוד הראשון לקיום המשחקים הוא משנה זו, אך לפי העדויות הארכאולוגיות הם התקיימו גם הרבה קודם לכן, אולי אף במהלך האלף ה-2 לפנה"ס
1 2  Naadam, Mongolian traditional festival, אונסק"ו
↑  The Naadam Festival: Mongolia's Games, The Diplomat
↑  מרי ה. להיי ותרזה מ. בונין, The Pioneering Role Of Madame Alice Milliat and the FSFI in Establishing International Trade and Field Competition for Women, Journal of Sport History, in JSTOR
↑  How the Special Olympics were born, The Globe and Mail, ‏4 ביוני 2018
איור של העיר אולימפיה, בה התקיימו המשחקים האולימפיים ביוון העתיקה
כרזה המכריזה על אולימפיאדת אתונה (1896), המשחקים האולימפיים הראשונים של העת החדשה
סמל המשחקים הפאראלימפיים
כרזה לקראת המכביה הראשונה שנערכה ב-1932 בתל אביב
טקס הפתיחה של משחקי העולם של ספיישל אולימפיקס ב-2003
כרזה המפרסמת את הספרטקיאדה השנייה בברלין, 1931
Geo TV

| --- | --- |

 פרטי הערוץ
 מדינה:  פקיסטן פקיסטן
 תאריך השקה:  1 באוקטובר 2002
 בעלות:  Independent Media Corporation
 שפה:  אורדו
 משרד ראשי:  קראצ'י, פקיסטן
 פורמט תמונה:  SDTV, 576i
 
 http://harpalgeo.tv/
Geo TV היא רשת טלוויזיה פקיסטני אשר החל לשדר באוקטובר 2002. משרדי הערוץ נמצאים בדובאי, שבאיחוד האמירויות הערביות. באורדו משמעות המילה "גאו" היא "חיים".
היסטוריה

הערוץ הוקם במאי 2002 על ידי חברת המדיה העצמאית (Independent Media Corporation). הערוץ החל בשידורי ניסיון ובדיקה ב-14 באוגוסט אותה שנה, והחל בשידורים קבועים ב-1 באוקטובר 2002.
ערוצים נוספים

הרשת החלה לשדר עם השקת ערוץ Geo TV ומאז השיקה עוד כמה ערוצים:
Geo Entertainment
Geo News - ערוץ חדשות.
Geo Tez - בעבר שידר את כותרות ולוחות השידורים של ערוצי Geo TV וכיום משדר שידורים חוזרים של תוכניות ישנות של הרשת.
Geo Super - ערוץ ספורט המשדר 24 שעות ביממה, המשדר בעיקר תוכן הקשור לקריקט, אגרוף, כדורגל, טניס והוקי.
Geo Kahani - ערוץ בידור באורדו המשודר בהודו, פקיסטן ומדינות נוספות.
Geo Dost

Geo Dost הוא פורטל טלוויזיוני המשדר חדשות ועוד. בפורטל הקוראים יכולים להביע את דעתם אודות הנושאים שעל הפרק.
משרדי הערוץ

המשרדים מהם משדר הערוץ נמצאים בדובאי שבאיחוד האמירויות הערביות. הערוץ משודר באמצעות לוויין התקשורת Paksat 1R.
פרסים

סרט תיעודי ששודר בערוץ ועסק במחסור המים בדלתה של האינדוס זכה בפרס מיוחד בפסטיבל הטלוויזיה במונטה קרלו.
בשנת 2005 זכה הערוץ בפרס מיוחד.
ב-20 באפריל 2004 קיבל מנכ"ל הערוץ איברהים רחמן פרס הצטיינות בינלאומי על ההשפעה של הערוץ בפקיסטן.
בשנת 2009 זכה הערוץ בפרס ערוץ הטלוויזיה הטוב ביותר.
המחלוקת אודות פעילות הערוץ

במאי 2014 אסרה PERMA, רשות התקשורת של פקיסטן על Geo TV, לשדר תוכן שעסק בגנות הנביא מוחמד. בהמשך המחאה התרחבה כשאנשים מחו שמדובר באיסור לא חוקי, בעוד מצד שני, התרחשה מחאה ארצית שמחתה נגד שידור תוכן שנוי במחלוקת.
הערות שוליים

↑  פרסים בהם זכה הערוץ, באתר ארכיון האינטרנט, ‏31 במאי 2014
↑  טקס פרסי מסאלה - הזוכים, באתר !Masala, ‏12 בדצמבר 2009
↑  PEMRA משדרת הודעה על Geo של תוכן שנוי במחלוקת, באתר ארכיון האינטרנט, ‏31 במאי 2014
↑  מוחמד אשרף, "Geo TV תחת אש בשל חילול הקודש", באתר Gulf News Pakistan, ‏16 במאי 2014
↑  הדגמות שנערכו נגד Geo TV, באתר The International News, ‏17 במאי 2014
↑  מערכת, מחאות נגד האיסור הבלתי חוקי שהושת על Geo TV, באתר The International News, ‏29 במאי 2014
↑  מחאות ברחבי המדינה בשל תוכן שגרם ל"חילול השם", באתר ארכיון האינטרנט, ‏17 במאי 2014
↑  מחאה ארצית נגד Geo TV, באתר pt, ‏16 במאי 2014
מוריס כהן (הרפתקן)

| --- | --- |

מוריס כהן  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 באוגוסט 1887 ראדזאנוב, רפובליקת פולין 
 פטירה:  7 בספטמבר 1970 (בגיל 83) סלפורד, אנגליה, הממלכה המאוחדת 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 מקום קבורה:  בית הקברות בלקלי 
 השכלה:  JFS 
 
מוריס אברהם כהן (באנגלית: Morris Abraham Cohen;‏ 3 באוגוסט 1887 - 7 בספטמבר 1970), או בקיצור מוריס כהן (ידוע גם בכינוי "Two-Gun"), היה הרפתקן בריטי ממוצא יהודי שבמסעותיו הגיע עד לתפקיד עוזרו האישי ואיש אמונו של מי שמכונה עד היום בסין ובטאיוואן, 'אבי האומה', נשיאה הראשון של הרפובליקה הסינית סון יאט סן, מוקיר הציונות ולתפקיד אלוף בצבא הסיני.
ראשית חייו

על פי ביוגרפיה משנת 1954 שחיבר צ'ארלס דרייג' (Charles Drage) בסיועו של כהן, מוריס כהן נולד בלונדון ב-1889 למשפחה שאך היגרה לבריטניה מפולין. אולם, למעשה כהן נולד למשפחה יהודית דלת-אמצעים בראדזנו (Radzanów), פולין, ב-1887. זמן לא רב לאחר לידתו, נמלטה משפחת כהן מהפוגרומים שהתחוללו במזרח אירופה, והיגרה לבריטניה, ליישוב סנט ג'ורג' אין דה איסט (St George in the East) שבאיסט אנד בלונדון.
כהן אהב בנערותו לבלות בתיאטראות, בשווקים, בצפייה בקרבות אגרוף ובשיטוט ברחובות. הוא לא הקדיש את מרצו ללימודים ולא נכח בבית ספרו. באפריל 1900 הוא נעצר על שום היותו חשוד ב"ניסיון לכייסות". השופט שלח אותו ללימודים בבית הספר התעשייתי הייס (Hayes Industrial School), מוסד חינוכי שהקים הלורד רוטשילד כדי לחנך ולהדריך נערים יהודים סוררים. הוא סיים את לימודיו במוסד ב-1905, והוריו שלחו אותו לקרוב משפחה במערב קנדה, בתקווה שהאוויר הצח והשטחים הפתוחים יסייעו לו ויגרמו לו לשנות את דרכיו.
תחילה עבד כהן בחווה ליד וייטהוד (Whitehood) בססקצ'ואן. הוא עבד בעיבוד האדמה ובטיפול בחיות המשק, ולמד כיצד לירות באקדח ואת אומנות המשחק בקלפים. שנה לאחר מכן עזב והחל לנדוד בפרובינציות המערביות של קנדה, והתפרנס בעבודה בירידים, שם היה בדרן וכן עסק בניסיון להזמין ולמשוך קהל להופעות (carnival talker). כמו כן הרוויח כסף בהימורים והיה מתווך נדל"ן מצליח. בעקבות חלק מעיסוקיו אלו מצא עצמו כמה פעמים בכלא.
כהן אף התחבר עם כמה מהגרים סינים שעבדו בחברת מסילות הרכבת קנדיאן פסיפיק ריילוויי (Canadian Pacific Railways). הוא אהב את חברתם ואת האוכל הסיני, ובפעם אחת שבה היה בססקטון שבססקצ'ואן נחלץ לעזרתו של בעל מסעדה סיני בעת שנשדד. כהן נאבק בשודד וזרק אותו לרחוב. באותו זמן לא היה מקובל שאדם לבן נחלץ לעזרתו של אדם סיני, ומעשהו עורר הערכה רבה מצד הקהילה הסינית באזור. חברי הקהילה הסינית במקום קירבו אותו אליהם, ובסופו של דבר הציעו לו להצטרף לתנועת ההתנגדות טונג מנג חואי, בהנהגתו של סון יאט-סן, וכך אכן עשה. סון ביקר בקהילה הסינית בקנדה ב-1908 והשניים נפגשו לראשונה. כהן שימש אז כשומר ראשו של סון.
לאחר מכן עבר מוריס כהן להתגורר בעיר אדמונטון, בירת הפרובינציה הסמוכה אלברטה. שם היה למנהל של אחת מסוכנויות הנדל"ן המובילות בעיר, ולאחר מכן מונה, לפי המלצתו האישית של הפרקליט סר צ'ארלס וילסון קרוס (Charles Wilson Cross), לנציב השבועות (Commissioner of Oaths) של הפרובינציה, הממונה על תחום השבועות והתצהירים.
קריירה צבאית

כהן לחם בשורות חיל המשלוח הקנדי (Canadian Railway Troops) באירופה במלחמת העולם הראשונה, שם חלק מתפקידו היה לפקח על העובדים הסינים. הוא נטל חלק בלוחמה עזה בקרב פשנדל. לאחר המלחמה, חזר והתיישב בקנדה. אך בשלב זה הייתה כלכלתה של קנדה פגועה, וחלפו ימי השגשוג של תחום הנדל"ן. כהן חיפש לעסוק בדבר מה אחר, וב-1922 נסע לסין, על מנת לסייע בחתימת עסקה הקשורה במסילות בעבור סון יאט-סן, מול החברות "נורת'רן קונסטרקשן" (Northern Construction) ו"ג'.וו. סטיוארט" (JW Stewart Ltd). לאחר שירד לחופי שאנגחאי, הלך כהן להיפגש עם ג'ורג' סוקולוסקי (George Sokolosky), עיתונאי יליד ניו יורק שכתב בעבור העיתון "שנגחאי גאזט" (Shanghai Gazette), עיתונו של סון בשפה האנגלית. סוקולוסקי ארגן בעבור כהן ראיון עבודה עם יוג'ין צ'ן (Eugene Chen), המזכיר דובר האנגלית של סון. כהן התקבל לעבודה, והשתכן בביתו של סון ברחוב רו מולייר (Rue Molière)‏ 29 ברובע הצרפתי של העיר.
בשנגחאי ובקנטון, אימן כהן את צבאו הקטן של סון בלוחמה פיזית ובירייה באקדח, וסיפר לאנשים כי הוא עוזרו האישי של סון ושהוא קולונל מכהן בצבאו של סון יט-סן. ידיעותיו הדלות בסינית - הוא ידע לדבר בעירוב ניבים של קנטונזית במקרה הטוב - לא היוו בעיה, מאחר שסון, אשתו סונג צ'ינג-לינג ורבים מקרוביהם רכשו השכלה מערבית וידעו לדבר אנגלית. עמיתיו של כהן החלו לכנותו בשם "מא קון", והוא הפך תוך זמן קצר לאחד משומרי הראש הראשיים של סון, שאותו ליווה לכנסים ולאזורי קרב. לאחר שבאחד הקרבות נפגע מיריית כדור, החל כהן לשאת עמו אקדח נוסף. הקהילה המערבית גילתה עניין בשומר-הראש החמוש באקדח של סון, והחלה לכנותו "טו-גאן כהן" ("Two-Gun Cohen"; "כהן שני-אקדחים"), על שום שני האקדחים שנשא עמו. הכינוי דבק בו.
ב-1925 מת סון ממחלת הסרטן, וכהן החל לעבוד בעבור שורה של מנהיגים סיניים-דרומיים ממפלגת הקוומינטנג, החל בבנו של סון, סון פו, עבור בגיסו של סון, הבנקאי צ.ו. סונג, וכלה במצביאים כגון לי ג'ישן וצ'ן ג'יטנג. הייתה לו אף היכרות עם צ'יאנג קאי שק, מנהיג סין שירש את סון, שאותו פגש בעת שהיה צ'יאנג מפקד האקדמיה הצבאית ומפואה, שהייתה ממוקמת קרוב לקנטון. היכרותו עם צ'יאנג הייתה, עם זאת, מינימלית, מכיוון שכהן התערה בחוגי המנהיגים הדרומיים, שלרוב התנגדו לדרכיו של צ'יאנג. כהן ניהל את תחום הביטחון אצל מעסיקיו, ורכש עבורם נשק וספינות-תותחים. לבסוף מונה לדרגת אלוף מכהן, אם כי הוא מעולם לא פיקד על חיילים.
כאשר פלשה יפן לסין במלחמת סין–יפן השנייה ב-1937, כהן היה נחוש להצטרף ולתרום לקרב. הוא אסף נשק בעבור הצבא הסיני ואף תרם לעבודת המודיעין הבריטית במסגרת מנהלת המבצעים המיוחדים. כהן הוכיח כי הכוחות היפניים משתמשים בגז רעיל כדי לקטול המוני סינים. כהן שהה בהונג קונג כאשר הכוחות היפניים תקפו שם בדצמבר 1941. הוא העלה את סונג צ'ינג-לינג ואת אחותה אי-לינג לאחד המטוסים האחרונים שיצאו מהמושבה הבריטית.
כהן נשאר להילחם, וכאשר נפלה הונג קונג חודש לאחר מכן ונכבשה על ידי היפנים, נכלא כהן במחנה האסירים סטנלי. שם סבל ממכות קשות מידי היפנים, ושם נותר עד ששוחרר במסגרת עסקת חילופי אסירים נדירה בשלהי 1943.
המשך חייו

לאחר מכן הפליג כהן חזרה לקנדה, התיישב במונטריאול ונישא לג'ודית קלארק (Judith Clark), שהייתה מנהלת של בוטיק נשים מצליח. הוא נהג לבקר על בסיס קבוע בסין, בקוותו להקים קשרי מסחר או לייסד מיזמים עסקיים חדשים. עם זאת, לרוב ביקר שם את ידידיו הוותיקים, ונהג לשבת באולמות הלובי של מלונות, שם היה מספר לנוכחים סיפורים על קורותיו - רבים מהם היו גוזמאות. כך יצר מיתוסים רבים, ואף קיווה לעודד אחרים לרקום מעשיות הקשורות בשמו, וזו הסיבה למידע המוטעה הרב הקשור בשמו של כהן, החל בטענה שהיה מעורב בהקמת סין המודרנית, ועד לטענות מסולפות כגון שניהל רומן עם אשתו של סון יט-סאן, סונג צ'ינג-לינג, ושהייתה לו רעיה בקנדה עוד בשנות ה-20.
תרומתו לשינוי החלטת סין בהצבעה על תוכנית החלוקה

סין הייתה אחת מחמש המעצמות בעלות זכות וטו במועצת הביטחון. בעקבות לחץ ערבי, התנגדה סין להקמת מדינה יהודית והחליטה להתנגד לתוכנית החלוקה ולהכרה בהקמתה של מדינת ישראל. התנגדות של סין בהצבעה מוקדמת במועצת הביטחון הייתה מונעת את קיום ההצבעה בעצרת הכללית. מנהיגי הסוכנות היהודית וההסתדרות הציונית ניסו ליצור מגע עם המשלחת הסינית לאו"ם - אך ללא הצלחה. הרב ישראל גולדשטיין, ממנהיגי התנועה הציונית בסן פרנסיסקו, נזכר במוריס כהן, יהודי חם,  מוערך על ידי מנהיגי סין ממשיכי דרכו של סון יאט סן והזעיק אותו מקנדה לדבר על ליבו של שגריר סין לאומות המאוחדות. המהלך צלח. סין הסירה את התנגדותה במועצת הביטחון, ואילו בהצבעה בעצרת הכללית, בכ"ט בנובמבר - נמנעה.
לאחר המהפכה הקומוניסטית בסין ב-1949, כהן נמנה עם האנשים הבודדים שהייתה להם אשרת מעבר קבועה בין טאיוואן לשטחי סין. בעקבות היעדרויותיו הארוכות התרופפו יחסיו עם רעייתו, וב-1956 התגרש.
לאחר מכן התיישב כהן, יחד עם אחותו האלמנה לאה קופר (Leah Cooper), בסלפורד, אנגליה. שם היה מוקף בבני משפחתו: אחים, אחיינים ואחייניות. שירותו כעוזר נאמן לסון יט-סאן סייע לו בהקמת קשרים טובים הן עם מנהיגים טאיוואנים והן עם מנהיגי המפלגה הקומוניסטית של סין, והוא פיתח קריירת ייעוץ לחברות כמו ויקרס (מטוסים), רולס-רויס (מנועים) ודקה ראדאר (Decca Radar). ביקורו האחרון בסין היה בראשית מהפכת התרבות בסין, כאורח הכבוד של ג'ואו אנלאי.
מוריס כהן נפטר ב-1970 בסלפורד. הוא נקבר בבית הקברות היהודי בלייקלי (Blakeley) במנצ'סטר.
בקולנוע

הסרט "The General Died at Dawn" (בתרגום חופשי: הגנרל מת עם שחר) משנת 1936 שאב השראה מסיפורו של כהן, ובו גילם גרי קופר הרפתקן אירי-אמריקאי בסין.
לקריאה נוספת

הגנרל הסיני משה אברהם הכהן: מי הוא הגנרל מא-קון, מיוצרי הצבא הסיני, המודיע, 19 בינואר 1951, עמ' 6
Charles Drage with Morris Cohen, Two-Gun Cohen (1954)‎
Paolo Frere, The Pedlar and the Doctor (1995)‎
Daniel S. Levy Two-Gun Cohen: A Biography (1997)‎
Jim Christy, Scalawags (2008)‎
הערות שוליים

↑  באופן היסטורי, היה מקובל כי כהן נולד בלונדון ב-1889. כך כתוב בספרו של צ'ארלס דרייג', שאותו בעיקרון הכתיב כהן לחברתו רוז קליין (Rose Klyne) מביתו במונטריאול, ושאותו סידרו וארגנו לאחר מכן קליין ודרייג' כפי יכולתם, ושלו הקנה לאחר מכן דרייג' נרטיב סיפורי. עם זאת, לאחר מותו של כהן ב-1970, אמרה אחותו של כהן, לאה קופר, שעמה חי כהן באנגליה לאחר חזרתו מקנדה בשנות ה-50, שהיה זה סוד משפחתי גלוי כי מוריס כהן נולד למעשה בפולין, ועבר לאנגליה בהיותו ילד צעיר. הוא אף נולד ב-1887, ולא ב-1889. את תאריך לידתו זה, 1887, מאשרים גם כמה מקרוביו האחרים של כהן. תעודת הפטירה של כהן מציינת את תאריך לידתו כאוגוסט 1887, ועל המצבה שלו כתוב: "בזיכרון אוהב של הגנרל מוריס אברהם כהן, שנפטר ב-7 בספטמבר 1970, בגיל 83", כלומר שהוא נולד ב-1887. כהן טען שנולד ב-1889 כאשר נעצר בנערותו בלונדון על כייסות. על ידי אימוץ גיל צעיר יותר, יכול היה כהן להבטיח שהוא יישלח לבית ספר תעשייתי, שם יוכל ללמוד מקצוע, ולהציל עצמו מעונש חמור יותר, כגון עונש מאסר. עם זאת, כהן נהג לספר בדרך כלל כי נולד באוגוסט 1887. למשל, כאשר נכלא בוויניפג, קנדה, באפריל 1909, הוא היה רשום כבן 21, גיל המתאים לתאריך הלידה אוגוסט 1887. בראיון במשטרת שנגחאי במרץ 1929, הוא אמר כי נולד ב-3 באוגוסט 1887. כך גם מסמכים רשמיים שונים באנגליה ובקנדה מציינים את תאריך הלידה 1887.
↑  “Two-Gun Cohen’s Tomb in Manchester” by Rena Krasno
| --- | --- |
בקרת זהויות :  NLI: 987007259860705171  PLWABN: 9812836627505606  GND: 120148315  ISNI: 0000 0001 0264 3833  LCCN: n97016199  NDL: 00851107  VIAF: 97741118   WorldCat (עם VIAF): 97741118
דורין רצ'אן

דורין רצ'אן (ברומנית: Dorin Recean; נולד ב-17 במרץ 1974) הוא כלכלן ופוליטיקאי מולדובני, המכהן כראש ממשלת מולדובה (אנ').
בעבר כיהן כשר הפנים בין יולי 2012 לפברואר 2015.
ביוגרפיה

רצ'אן נולד ב-1974 בדונדושן (Dondușeni) וגדל בכפר מינדיק (Mîndîc) כבן לפאבל רצ'אן, מורה לפיזיקה ולאליזה, מורה בבית ספר יסודי. הצטיין בלימודיו בבית ספר.
הוא סיים ב-1996 תואר ראשון בלימודי מנהל עסקים בינלאומיים באקדמיה ללימודים כלכליים של מולדובה בקישינב. בהמשך ב-2000 גמר תואר שני במנהל עסקים בשלוחה הבלגית של האוניברסיטה הבינלאומית ניופורט.
ביוגרפיה > קריירה

עד 2007 רצ'אן לימד כמרצה באקדמיה ללימודים כלכליים, שבה למד. בין 2000–2012 לימד גם בשלוחה בקישינב של האוניברסיטה הבינלאומית ניופורט.
ב-2010 התמנה סגן שר לטכנולוגית המידע והתקשורת כשהיה אחראי על המעבר לדרכונים ביומטריים, בחלק מתוכנית ליברליזציית אשרות הכניסה בין רפובליקת מולדובה לאיחוד האירופי.
הוא היה הפוליטיקאי הראשון שחשף את תיקו באינטרפול של ולדימיר פלחוטניוק בפרשת "היער המלכותי" שגרמה להתפטרות ממשלת פילאט במרץ 2014.
ביולי 2012 התמנה לשר הפנים בממשלת ולאד פילאט. ב-31 במאי 2013 אחרי נפילת אותה ממשלה, נשאר כשר הפנים גם בממשלה החדשה בראשות יוריה ליאנקה.
רצ'אן היה שר הפנים האזרח הראשון של רפובליקת מולדובה, אחרי שבעבר משרד זה נוהל על ידי אנשי משטרה וביטחון פנים.
אחרי הבחירות בנובמבר 2014 סיים את תפקידו בממשלה, פרש מהחיים הפוליטיים ופתח עסק פרטי. רצ'אן לימד כמרצה באוניברסיטה הטכנית של קישינב.
בפברואר 2022 התמנה על ידי הנשיאה מאיה סנדו כיועץ נשיאותי לסוגיות ביטחון וכמזכיר כללי של המועצה העליונה לביטחון של רפובליקת מולדובה.
בעת הסלמת המתח בטרנסניסטריה אחרי פריצת המלחמה באוקראינה, רצ'אן נפגש בויניצה עם הנשיא שלישי של המדינה הפלגנית של טרנסניסטריה, ודים קרסנוסלסקי.
בפברואר 2023 התמנה לראש ממשלת מולדובה במקום נטליה גבריליצה.
חייו הפרטיים

רצ'אן נשוי לסילביה ויש לו שני ילדים. הוא יודע רומנית, רוסית, צרפתית ואנגלית.
פרסי ג'קסון והאולימפיים (סדרת טלוויזיה)

| --- | --- |

כותרת הפתיחה
 מבוסס על:  סדרת "פרסי ג'קסון והאולימפיים" מאת ריק ריירדן
 סוגה:  פנטזיה הרפתקאות
 יוצרים:  ריק ריירדן
 שחקנים:  ווקר סקובל ליאה סאווה ג'פריס אריאן סימחדרי
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 (נכון ל־30 בינואר 2024) 
 הפקה
 מפיקים בפועל:  ריק ובקי ריירדן ג'ונתן א. שטיינברג ג'יימס בובין דן שוץ ברט סאלקה מוניקה אווסו-ברין ג'ים רו אלן גולדסמית-ורין ג'רמי בל די. ג'יי. גולדברג
 חברת הפקה:  20th Television Gotham Group
 הפצה:  Disney Platform Distribution
 אתר צילומים:  ונקובר, קנדה
 צלמים:  פייר גיל
 מוזיקה:  בר מק'קרירי 
 אורך פרק:  39–44 דקות
 שידור
 רשת שידור:  דיסני+
 תקופת שידור מקורית:  19 בדצמבר 2023 – הווה 
 קישורים חיצוניים
 דף התוכנית ב-IMDb
 
פרסי ג'קסון והאולימפיים (באנגלית: Percy Jackson and the Olympians) היא סדרת הרפתקאות-פנטזיה אמריקאית שמפותחת עבור שירות הזרמת המדיה "דיסני+" ומבוססת על סדרת ספרים באותו שם מאת ריק ריירדן.
הסדרה עלתה לשידור ב"דיסני+" ב-20 בדצמבר 2023.
רקע עלילתי

עלילת הסדרה עוסקת בדמותו של פרסי ג'קסון, נער המגלה כי הוא חצי-אל, ובנו של פוסידון, שנאלץ לצאת למסע ברחבי ארצות הברית במטרה להוכיח את חפותו לאחר שהואשם על ידי מלך האלים, זאוס, בגניבת הברק שלו.
צוות השחקנים והדמויות > דמויות ראשיות

ווקר סקובל – פרסי ג'קסון, נער בן 12, חצי-אל, ובנו של פוסידון, המואשם על ידי זאוס בגניבת הברק שלו.
ליאה סאווה ג'פריס – אנבת' צ'ייס, נערה בת 12, חצי אלה, בתה של אתנה, השוהה במחנה החצויים זה חמש שנים.
ארי סימחדרי – גרובר אנדרווד, סאטיר וחברו הטוב ביותר של פרסי.
צוות השחקנים והדמויות > דמויות משניות

וירג'יניה קול – סאלי ג'קסון, אמו של פרסי.
גלין טורמן – כיירון / מר ברונר, קנטאור ומנהל הפעילויות של מחנה החצויים, שמשגיח על פרסי תחת זהותו של מורו ללטינית.
ג'ייסון מנטזוקאס – דיוניסוס / מר ד., אל היין, שעליו הוטל כעונש לשמש כמנהל המחנה החצויים למשך מאה שנה.
מייגן מולאלי – אלקטו / גברת דודס, מורתו הקפדנית של פרסי למתמטיקה, המשרתת את האדס כאחת משלוש האריניות.
טים שארפ – גייב אוגליאנו, בעלה של סאלי ואביו החורג של פרסי.
דיור גודג'ון – קלריס לה רו, נערה חצי-אלה, ובתו של ארס, שסולדת מפרסי ומקשה עליו את שהותו במחנה החצויים.
צ'ארלי בושנל – לוק קסטלאן, נער חצי-אל, ובנו של הרמס, ששימש כדמות אח לאנבת'.
אדם קופלנד – ארס, אל המלחמה השחצן והיהיר.
צוות השחקנים והדמויות > דמויות אורחות

אוליבה מורטון – ננסי בובופיט, תלמידה וחביבת המורים הלומדת בכיתתו של פרסי, ממנו היא סולדת.
סוזן קרייר – אכידנה, אם כל המפלצות.
ג'סיקה פרקר קנדי – מדוזה, גורגונה בעלת היכולת לאבן במבטה את כל המביט בה, שיש לה עבר עם אביו של פרסי.
לין-מנואל מירנדה – הרמס, שליח האלים ומגן הנוודים והגנבים.
ג'יי דופלאס – האדס, אל העולם התחתון.
טימותי אומונדסון – הפיסטוס, אל הנפחים.
לאנס רדיק – זאוס, אל השמיים והרעמים האכזרי, המעוניין להשיב לרשותו את הברק שנגנב ממנו. זו הייתה הופעתו האחרונה של רדיק בטלוויזיה (אם כי לא הופעתו האחרונה על המסכים, כאשר שני סרטים בהשתתפותו עתידים לצאת בשנתיים הקרובות), לאחר מותו במרץ 2023.
טובי סטיבנס – פוסידון, אל הים ואביו העקשן והאימפולסיבי של פרסי.
תמרה סמארט – תליה גרייס (עונה שנייה), בת חצויה של זאוס, לוחמת חזקה ונאמנה לחבריה, בעלת אישיות מרדנית ו"פאנקית". היא נלחמה כדי להגן על חבריה ליד מחנה החצויים, וזאוס הפך אותה לעץ כדי להציל את חייה.
סקירה > סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 20 בדצמבר 2023 | 31 בינואר 2024 |